b'\n_START_ARTICLE_\nMissi\xc3\xb3 de San Fernando Rey de Espa\xc3\xb1a\n_START_PARAGRAPH_\nLa Missi\xc3\xb3 del Se\xc3\xb1or Fernando, Rey de Espa\xc3\xb1a va ser una de les Missions espanyoles a Calif\xc3\xb2rnia fundada el 8 de setembre de 1797 per Fra Ferm\xc3\xadn Lasu\xc3\xa9n prop del lloc del primer descobriment d\'or a l\'Alta Calif\xc3\xb2rnia, a l\'actual barri de Mission Hills al nord-oest de Los Angeles, Calif\xc3\xb2rnia, un indret anomenat Achooykomenga o Pasheeknga pels tongva i tataviam. Va ser la dissetena de les missions espanyoles establertes a Calif\xc3\xb2rnia. Anomenada aix\xc3\xad per  Sant Ferran, la missi\xc3\xb3 \xc3\xa9s l\'hom\xc3\xb2nim de la propera ciutat de San Fernando i de la Vall de San Fernando._NEWLINE_La missi\xc3\xb3 va ser secularitzada el 1834 i va tornar a l\'Esgl\xc3\xa9sia en 1861; va esdevenir una esgl\xc3\xa9sia parroquial en 1920. Avui en dia els terrenys de missi\xc3\xb3 funcionen com un museu, l\'esgl\xc3\xa9sia \xc3\xa9s una capella parroquial de l\'arxidi\xc3\xb2cesi de Los Angeles.\n_START_SECTION_\nHist\xc3\xb2ria\n_START_PARAGRAPH_\nLa Missi\xc3\xb3 del Se\xc3\xb1or Fernando, Rey de Espa\xc3\xb1a est\xc3\xa0 situada estrat\xc3\xa8gicament en l\'antic Ranxo Los Encinos (La Vall de Santa Catalina de Bononia dels Encinos) que es troba al costat del Cam\xc3\xad reial de Calif\xc3\xb2rnia. Va ser la quarta Missi\xc3\xb3 fundada pel frare entre juny i setembre de 1797. El primer empla\xc3\xa7ament del Pueblo de Los Angeles havia estat ocupat per Francisco Reyes (aleshores alcalde de Los Angeles). Tanmateix, despr\xc3\xa9s de breus negociacions es va iniciar la construcci\xc3\xb3 dels primers edificis (els registres de la missi\xc3\xb3 recjllen Reyes com a padr\xc3\xad del primer nen batejat a San Fernando).\n_START_SECTION_\nInd\xc3\xbastries de la Missi\xc3\xb3\n_START_PARAGRAPH_\nL\'objectiu de la missi\xc3\xb3 era, sobretot, arribar a ser autosuficient en un temps relativament curt. L\'agricultura, per tant, va ser la ind\xc3\xbastria m\xc3\xa9s important de qualsevol missi\xc3\xb3. Els espanyols no entenien la cultura dels ind\xc3\xadgenes locals, i en tot cas pretenien que els nadius s\'ajustessin als plans de la missi\xc3\xb3 on se\'ls ensenya sobre les pr\xc3\xa0ctiques agr\xc3\xadcoles europees, les arts mec\xc3\xa0niques, i la sensibilitzaci\xc3\xb3 i cura del bestiar. En 1811 els nadius produ\xc3\xafen tots els aliments a les missions i van sostenir el govern militar i civil de Calif\xc3\xb2rnia.\n_START_SECTION_\nLes campanes de la Missi\xc3\xb3\n_START_PARAGRAPH_\nLes campanes van ser de vital import\xc3\xa0ncia per a la vida di\xc3\xa0ria en qualsevol missi\xc3\xb3. Les campanes repicaven en els \xc3\xa0pats, per cridar als residents de la Missi\xc3\xb3 al treball i als serveis religiosos, en els naixements i funerals, per assenyalar l\'arribada d\'un vaixell o tornada dels missioners, i en altres ocasions, els principiants se\'ls va instruir en els intricats rituals associats amb el sonar la campana de la missi\xc3\xb3._NEWLINE_El 1920 va ser descoberta en un camp de tarongers vora la missi\xc3\xb3 una campana de cent lliures. Hi ha via la seg\xc3\xbcent inscripci\xc3\xb3 (tradu\xc3\xafda del rus): "L\'any 1796, al mes de gener, aquesta campana va ser fosa a l\'illa de Kodiak per la benedicci\xc3\xb3 de l\'Archimandrita Joaseph durant l\'estada d\'Aleksandr Baranov". No se sap com aquesta campana ortodoxa russa de Kodiak (Alaska) va anar a parar a una missi\xc3\xb3 cat\xc3\xb2lica al sud de Calif\xc3\xb2rnia.\n_START_SECTION_\nHist\xc3\xb2ria recent\n_START_PARAGRAPH_\nDe 1821 a 1846 Calif\xc3\xb2rnia va formar part del M\xc3\xa8xic independent, qui el 1834 va secularitzar les missions. Despr\xc3\xa9s de la Guerra entre els Estats Units i M\xc3\xa8xic la missi\xc3\xb3 va ser posada en venda pel Governador P\xc3\xado Pico. Entre 1845 i 1923 va ser utilitzada com a etapa per a les dilig\xc3\xa8ncies del Butterfield Stage lines, i el 1896 va ser utilitzat com a magatzem i granja porcina. En 1923 l\'esgl\xc3\xa9sia va tornar a ser utilitzat amb l\'arribada de missioners Oblats. MEn 1940 la fundaci\xc3\xb3 Hearst don\xc3\xa0 una quantitat important de diners per a la restauraci\xc3\xb3 de la missi\xc3\xb3. En 1971 l\'esgl\xc3\xa9sia va ser destrossada per un terratr\xc3\xa8mol, i va ser reconstru\xc3\xafda completament en 1974. En 2003 hi fou enterrat l\'actor Bob Hope.'